દરમિયાના ભાયાવદરના પીએસઆઇ એચ.એમ. ધાંધલ, એએસઆઇ એમ.એમ.મોગરા સહિતો સ્ટાફ પેટ્રોલીંગમાં હતો ત્યારે ભાયાવદરના અરણી રોડની ગોળાઇ પર દંગા પાસે ૧૪૦૯ નંબરનું બાઇક નજરે પડ્યું હતું. એ બાઇકની રીંગ ગુલાબી કલરથી રંગેલી હોવાથી પીએસઆઇ ધાંધલે બાઇક કોનું છે તે જાણવા દંગામાં રહેતા શ્રમિકોની પૂછપરછ કરીને આદિવાસી સબુર જોખલભાઇ મૈડા અને પપ્પુ શંકરભાઇ મૈડા ( મૂળ જાંબવા, મધ્યપ્રદેશ)ને અટકાયતમાં લઇ લીધા હતા. પ્રાથમિક પૂછપરછમાં જ બન્નેએ લૂંટની કબૂલાત આપીને રોકડ રકમ કાઢી આપી હતી. લૂંટમાં સામેલ અન્ય સુરેશ મૈડા, પંકજ મૈડા અને દિનેશ બાકીની રોકડ લઇને વતન ભાગી ગયાની કબૂલા આપી હતી. બન્નેની કબૂલાત મુજબ એકાદ વર્ષ પહેલાં માણાવદર બેલા ઉતારવા ગયા હતા ત્યારે આંગડિયા પેઢીનો વહિવટ ધ્યાને આવ્યો હતો. છેલ્લા કેટલાક દિવસથી રેકી કર્યા પછી લૂંટને અંજામ આપ્યો હતો. પકડાયેલા બન્ને લૂંટારાનો માણાવદર પોલીસે કબજો મેળવીને ફરાર ત્રિપુટીને ઝડપી લેવા પ્રયાસ શરૂ કર્યા છે. લૂંટનો ભેદ ઉકેલલનાર ભાયાદવરના પીએસઆઇ ધાંધલ અને તેમની ટીમને જિલ્લા પોલીસવડા બલરામ મીણાએ પીઠ થાબડીને અભિનંદન પાઠવ્યા હતા.